O‘zbekiston tashqi ishlar vaziri vazifasini bajaruvchi Baxtiyor Saidov Qirg‘iziston elchisi Musa Jamanbayevni qabul qildi. Do‘stlik, yaxshi qo‘shnichilik va strategik sheriklik tamoyillariga asoslangan O‘zbekiston - Qirg‘iziston munosabatlarining dolzarb masalalari muhokama qilindi. Ikki mamlakat rahbarlarining uchrashuv va muzokaralari yakunida qabul qilingan qarorlarning ijrosi ko‘rib chiqildi. Tomonlar oliy va yuqori darajadagi rejalashtirilgan tadbirlarning tashkiliy va mazmuniy jihatlari yuzasidan fikr almashdilar. Qo‘shma sanoat kooperatsiyasi loyihalarini ilgari surishga alohida e’tibor qaratildi.